**UNKARIN HALLITUS**

Julkaisija: Unkarin virallinen lehti

**HALLITUKSEN ASETUS**

**----------------------------------------**

**kaupallisen toiminnan harjoittamisen edellytyksistä lasten ja nuorten terveyden suojelun yhteydessä 29 päivänä syyskuuta 2009 annetun hallituksen asetuksen nro 210/2009**

**muuttamisesta**

Kuluttajansuojasta vuonna 1997 annetun lain CLV 55 §:n 5 momentissa myönnetyn valtuuden nojalla,

 2 §:n osalta kaupasta vuonna 2005 annetun lain CLXIV 12 §:n 1 momentin a kohdassa myönnetyn valtuuden mukaisesti

ja perustuslain 15 §:n 1 momentissa määritettyjen tehtäviensä mukaisesti hallitus säätää seuraavaa:

**1 §**

Lisätään kaupallisen toiminnan harjoittamisen edellytyksistä 29 päivänä syyskuuta 2009 annettuun hallituksen asetukseen nro 210/2009, jäljempänä ’29 päivänä syyskuuta 2009 annettu hallituksen asetus nro 210/2009’, 20/C § seuraavasti:

”20/C § Kuluttajansuojasta vuonna 1997 annetun lain CLV, jäljempänä ’kuluttajansuojalaki’, 16/A §:n 1 a momentin mukaan energiajuomia, jotka luokitellaan nimikkeeseen 2009 tai 2202 alkoholittomina juomina, ei saa myydä tai tarjoilla alle 18-vuotiaille henkilöille, jos ne

*a)* sisältävät vähintään 15 mg/100 ml mitä tahansa metyyliksantiiniryhmään kuuluvaa yhdistettä, jäljempänä ’metyyliksantiini’, tai

*b)* sisältävät metyyliksantiinia ja mitä tahansa seuraavista aineista:

*ba)* ginseng,

*bb)* L-arginiini,

*bc)* inositoli,

*bd)* glukuronolaktoni,

*be)* tauriini.”

**2 §**

Korvataan 29 päivänä syyskuuta 2009 annetun hallituksen asetuksen nro 210/2009 26 §:n 1 momentin *a* kohta seuraavasti:

*(Kuluttajansuojaviranomainen toimii)*

”*a)* kuten kuluttajansuojalain säännöksissä säädetään, jos 18 §:n 1 momentin a–f ja h–i kohdan, 18 §:n 2 ja 3 momentin, 19–20/C §:n ja 23 §:n säännöksiä rikotaan, ja”.

**3 §**

Korvataan 29 päivänä syyskuuta 2009 annetun hallituksen asetuksen nro 210/2009 32 § seuraavasti:

”32 § Asetuksen 13 §:n 1 momentin, 19 §:n ja 20 §:n 3 momentin luonnokset sekä 20/B ja 20/C §:n luonnokset on ilmoitettu etukäteen teknisiä määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 9 päivänä syyskuuta 2015 annetun Euroopan parlamentin ja neuvoston direktiivin (EU) 2015/1535 5–7 artiklan mukaisesti.”

**4 §**

Lisätään 29 päivänä syyskuuta 2009 annettuun hallituksen asetukseen nro 210/2009 34 § seuraavasti:

”34 § Asetuksen 20/C §:n luonnos on ilmoitettu etukäteen palveluista sisämarkkinoilla 12 päivänä joulukuuta 2006 annetun Euroopan parlamentin ja neuvoston direktiivin 2006/123/EY 39 artiklan 5 kohdan mukaisesti.”

**5 §**

Tämä asetus tulee voimaan kolmantenakymmenentenä päivänä sen julkaisemisesta.

**6 §**

Tämän asetuksen tarkoituksena on noudattaa palveluista sisämarkkinoilla 12 päivänä joulukuuta 2006 annettua Euroopan parlamentin ja neuvoston direktiiviä 2006/123/EY.

**7 §**

Asetusluonnos on ilmoitettu ennakkoon palveluista sisämarkkinoilla 12 päivänä joulukuuta 2006 annetun Euroopan parlamentin ja neuvoston direktiivin 2006/123/EY 39 artiklan 5 kohdan mukaisesti.

**8 §**

Asetusluonnos on ilmoitettu ennakkoon teknisiä määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 9 päivänä syyskuuta 2015 annetun Euroopan parlamentin ja neuvoston direktiivin (EU) 2015/1535 5–7 artiklan mukaisesti.